77 



С. Basismaalingen. 



Som omtalt under Rekognosceringen fandtes der en til 

 Basismaaling egnet Strækning i Nettets sydøstlige Del; Jord- 

 bunden var her nogenlunde fast, ligesom Terrænet havde et 

 ringe og ret jævnt Fald. 



Basismaalingen udførtes da ogsaa her de sidste J)age af 

 August; men da Expeditionens Staalmaalebaand paa dette Tids- 

 punkt ikke var disponibelt, anvendtes 2 cylindriske Køjestænger 

 med plane Endeflader. 



Linien udmaaltes 2 Gange paa 2 forskellige Dage, og 

 Etaloneringen, der ligeledes udførtes ialt 2 Gange umiddelbart 

 forinden hver af de 2 Maalinger, skete ved Hjælp af et lille 

 c. 2 Meter langt Staalmaalebaand, hvis absolute Længde under 

 Hensyn til Temperaturforandringen bestemtes efter Hjemkomsten 

 ved Hjælp af en Officersskolen tilhørende Normalmeter. 



Fremgangsmaaden ved Basismaalingen var som følger: 



Linien udstukkedes ved Hjælp af Træstokke; mellem 2 saa- 

 danne, hvis omtrentlige Afstand var c. 40 m., udstrammedes 

 en Seglgarnssnor, og under selve Maalingen lagdes nu de to 

 Stænger i en stadig bestemt Stilling i hinandens Forlængelse 

 langs Snoren; forinden Stængerne samtidig flyttedes frem, 

 markeredes deres Endepunkter af 2 store Knive, der blev stuk- 

 ket lodret i Jorden, saaledes at deres Æg laa nøjagtigt i Plan 

 med Stængernes Endeflade ; de 2 Stænger anvendtes i Virkelig- 

 heden altsaa som en enkelt Maalestang, og naar en dobbelt 

 Stanglængde var maalt og markeret, tjente den ene Kniv til 

 udgangspunkt for Maalingen af den følgende dobbelte Stang- 

 længde o. s. V. Ved denne Anordning undgik man den kon- 

 stante Fejl, der formedelst Forskydning ellers let kan frem- 

 komme, naar Basis maales ved stadig at anbringe et Par 

 Stænger vexelvis i hinandens Forlængelse uden at markere 

 Endepunkterne. 



Brudstykker af en Stanglængde maaltes direkte med Staal- 

 maalebaand. 



